TOHO Co. Ltd. prezintă
O coproducţie Kindai Eiga Kyokai - Nihon Eiga Shinsha
PISICA NEAGRĂ
Producători: Nobuyo Horiba, Setsuo Noto, Kazuo Kuwahara
Scenariul: Kaneto Shindo
Imaginea: Kiyomi Kuroda Muzica: Hikaru Hayashi
Directori de producţie: Takashi Marumo, Norimichi Ikawa
Montajul: Hisao Enoki
Distribuţia:
Kichiemon Nakamura
Nobuko Otowa
Kei Sato, Rokko Toura, Kiwako Taichi
Taiji Tonoyama, Hideo Kanze
Hideaki Esumi Shoji Oki, Kentaro Kaji
Regia: Kaneto Shindo
Traducerea şi subtitrarea: Dappon (dappon1959.wordpress.com)
POARTA RAJOMON
Cine eşti tu?
Trebuie să fii o fantomă ca să rătăceşti singură atât de târziu în noapte.
Nu, nu sunt deloc aşa ceva.
Am fost la reşedinţa nobilului Fujiwara cu treburi,
dar mi-e frică să trec prin pădurea de bambus.
Picioarele îmi tremură.
Pădurea este un adevărat iad în zilele noastre,
e plină de tâlhari şi de hoţi.
Vă rog să mă ajutaţi.
Mă însoţiţi până de partea cealaltă a pădurii?
Şi dacă sunt un tâlhar şi eu?
Un samurai atât de elegant nu poate fi tâlhar.
Socotesc că sunteţi unul dintre renumiţii vasali
ai respectabilului războinic Raiko.
Vă rog să mă ajutaţi.
Foarte bine. Deşi nu e în calea mea,
am întârziat deja, aşa că pot să fac un mic ocol.
Mulţumesc.
- Femeie! - Da?
Mergi foarte repede.
Cunosc bine drumul.
O pisică? Ce-a fost asta?
Ce s-a întâmplat?
Aici erai! Mă întrebam unde ai plecat.
Am auzit o pisică mieunând.
Nu trebuie să-ţi fie frică de o pisică.
Inima a început să-mi bată cu putere.
Chiar şi pisicile mor de foame în zilele astea.
Stoluri de corbi negri de-a lungul albiei râului Kamo
ciugulesc hoiturile celor care au murit de foame.
Vă mulţumesc.
Locuieşti într-un loc foarte retras. Pare foarte liniştit.
Nu avem nimic să vă oferim,
dar sunteţi binevenit în casa noastră.
Ei bine, să vedem...
Nu e nimeni aici, în afară de mama şi de mine.
Atunci ar trebui să accept invitaţia ta.
Vă rog...
Pe aici, vă rog.
O casă foarte frumoasă!
E mult mai confortabilă decât a mea.
S-ar spune că e casa unui nobil de curte.
S-a întâmplat ceva?
Am simţit un uşor fior.
Folosim această cameră numai când avem oaspeţi.
Pesemne că e mai răcoroasă din cauza faptului că e atât de goală.
Cred că prezenţa dumneavoastră
o va încălzi curând.
Se întâmplă lucruri ciudate într-o ţară sfâşiată de război.
În această vară a căzut grindină.
Apoi s-a făcut dintr-odată atât de cald, încât păsările cădeau din cer.
Daţi-mi voie să v-o prezint pe mama mea.
Aţi fost atât de amabil cu fiica mea! Vă mulţumesc.
Nu trebuie! Eu am fost cel care m-am bucurat de briza nopţii însoţind-o.
Am sentimentul că noi ne-am mai întâlnit.
Glumiţi...
Nu-i aşa, mamă?
Sunt convins de asta. Dar pur şi simplu nu-mi amintesc unde.
Serveşte-l pe oaspetele nostru cu nişte saké!
N-a fost o pisică?
Trebuie să se fi rătăcit.
Vă rog să mai serviţi...
Scuzaţi-mă...
Pot să vă întreb ce vârstă aveţi?
Cum?
Am şi un fiu.
Arătaţi aproape de aceeaşi vârstă cu el.
Am 22 de ani.
Soţul meu are 21 de ani.
Unde este fiul tău? E în serviciul împăratului?
A plecat la război.
A plecat la război?
Da. Acum trei ani, şi nu s-a întors încă.
- Sub comanda cui? - Nu ştim.
Lucram pe câmp, când s-a întâmplat.
A plecat chiar când am terminat de plantat recolta de primăvară.
Aţi plantat?
Da.
În aceste vremuri de război, trebuie să ne îngrijim noi înşine
ca să nu murim de foame.
A trecut pe aici un grup de soldaţi.
Fiul meu ţinea coarnele plugului, când a fost luat.
Nu trebuie să vă faceţi griji, atunci.
Sunt sigur că e un samurai bun, luptând pe undeva.
Pe undeva, spuneţi?
Poate fi la Nord de Ezo, sau la Sud de Tsukushi.
Toată ţara e cuprinsă de război.
Pesemne că e atât de ocupat cu luptele, că n-a mai izbutit să se întoarcă acasă.
Nu vă faceţi griji!
A fost norocos să fie dus la război.
Lumea e în mâinile samurailor, acum.
Nobilii de la curte nu sunt în stare să lupte,
aşa că samuraii sunt la putere în ţară.
Va veni vremea când chiar şi împăratul
va ceda în faţa conducătorului nostru Raiko.
Şi eu am fost fermier, în munţii Kawachi,
dar de când cu războiul, am fost înălţat la rangul de samurai.
Nu vă faceţi griji!
Războaiele ne asigură hrana, ca să nu mai vorbim de alte lucruri.
Noi, samuraii, putem lua tot ce ne dorim!
Unde s-a dus mama ta?
S-a gândit că e mai bine să ne lase singuri.
Sunt beat.
Sakéul e foarte bun.
Vă rog să vă simţiţi ca acasă.
Mă bucur că aţi venit.
E un saké bun!
Vă rog să vă simţiţi ca acasă.
Scuzaţi-mă...
POARTA RAJOMON
Vine şeful poliţiei imperiale!
La o parte!
Raiko Minamoto, eşti conducătorul samurailor.
Ce se întâmplă e o ruşine.
Ai de gând să stai cu mâinile încrucişate şi să priveşti
cum apare noapte de noapte această fantomă la Poarta Rajomon?
Samuraii sunt nişte oameni foarte mândri
că sunt numiţi războinici neînfricaţi.
Aşa cum stau lucrurile acum,
această fantomă ar putea apărea oricând la palatul imperial.
Nu mai pot dormi liniştit noaptea.
Mi-a spus cu vocea lui nobilă:
Nu mai pot dormi liniştit noaptea.
La naiba!
Cine conduce luptele în toată ţara?
Eu, Raiko Minamoto!
Cei de la palat nu fac altceva decât să se distreze jucând jocuri de societate.
Compun cântece şi se prostesc cu curtezanele.
Să nu spuneţi nimănui că am zis asta!
Mă simt foarte stânjenit.
Credeţi-mă că această fantomă nu e o fiinţă supranaturală!
Cu siguranţă e un animal sau un prădător de noapte.
Căutaţi-l pe Kintoki Sakata!
A plecat în Vest cu trupele lui.
- Aduceţi-l pe Tsuna Watanabe! - E cu trupele sale în Est.
Prostule! Ştiu asta!
Încercam să vă refac cumva moralul!
Nu e nimeni printre voi care ar putea ucide monstrul acesta?
EZO - NORDUL JAPONIEI
Zici că ai retezat capul lui Kumasunehiko?
Arată-mi-l!
Eşti sigur că e el?
Mi-a zis că el este.
Purta şi o armură fină şi avea un buzdugan din fier!
Bine.
Înseamnă că e capul lui. Ai făcut o ispravă grozavă.
Ce s-a întâmplat cu generalul Takemaro Fujiwara?
A murit în luptă!
Şi cei 2 000 de oameni ai mei?
Au murit toţi. Şi inamicii aşijderea.
Dă-mi un raport amănunţit!
Terenul era mlăştinos şi plin de stuf.
Inamicul ne-a ademenit în stuf.
Bătălia a început în zori şi s-a încheiat în amurg.
La ceasul acela, mai rămăsesem doar el şi cu mine.
Era acoperit de păr ca un urs. M-am speriat.
M-am gândit că e Kumasunehiko. Şi-a spus numele.
Mi-a cerut să-i spun numele meu,
dar nu am încă un nume de luptător.
Mi-am amintit de Kintoki Sakata, aşa că i-am spus că mă cheamă Gintoki,
dar nu m-am gândit la un nume de familie.
M-am născut într-o casă dintr-un crâng,
aşa că i-am spus Yabu-no-Gintoki. (NT Yabu=crâng)
A spus că după nume trebuie să fiu un om puternic.
M-a întrebat dacă sunt vreun general faimos şi m-a provocat la luptă.
Ticălosul era al naibii de puternic!
Un demon uriaş cu un buzdugan din fier!
Eram încredinţat că voi sfârşi ca rugină pe măciuca aia din fier.
Dar nu voiam să mor în mocirla aia, aşa că mi-am făcut curaj.
După o luptă lungă, am izbutit să-i retez capul!
De acum înainte, te vei numi Yabu-no-Gintoki.
Te vei alătura celor patru slujitori de încredere ai mei.
- Tu vei fi al cincilea. - Da!
Jimbei, sunt eu!
Sunt eu, Hachi, fiul lui Yone. De la celălalt capăt al crângului.
Tu eşti...
Ce s-a întâmplat cu casa mea?
A ars. N-a mai rămas nimic.
Da, tu eşti Hachi...
- Dar de ce eşti îmbrăcat aşa? - Lasă asta!
Ce s-a întâmplat cu casa mea? Unde sunt mama şi soţia mea?
S-a întâmplat vara trecută.
Kyoto era cuprins de flăcări de trei zile.
Cuceritorii, dar şi cei cuceriţi, au dat foc caselor.
Războiul nimiceşte totul în flăcări.
Scânteile au căzut purtate de vânt chiar şi aici.
Temându-ne pentru vieţile noastre, am fugit în munţi.
Când ne-am întors,
casa ta era prefăcută în scrum.
Nu ştim dacă mama şi soţia ta au murit arse sau au fugit.
Nu le-am mai văzut de atunci.
Nu ştim nici măcar cum a luat foc casa.
Mamă!
Shige!
Unde sunteţi?
Ţi-ai câştigat o mare faimă.
Curajul tău este cunoscut în toată capitala.
Chiar şi cerşetorii vorbesc despre tine, ce samurai puternic eşti.
- Nu-i aşa? - Da.
Fetele tinere sunt foarte îndrăgostite de el.
Toate nădăjduiesc să-i vadă chipul.
Cel mai curajos om din capitală trebuie să se comporte ca atare.
Iată porunca mea!
Găseşte monstrul care ne ucide samuraii muşcându-i de gât
şi nimiceşte-l!
E numele meu în joc! Să nu cumva să dai greş!
Foarte bine. Îţi ofer cupa mea.
Toarnă-i să bea!
Gintoki, tu ce părere ai despre femei?
- Le găseşti frumoase? - Da.
- Foarte frumoase. - Bine.
Când vei ucide monstrul acela,
îţi voi da orice femeie vrei, aşa că vezi să nu dai greş!
Femeie, ce-i cu tine?
- Ţi-e frică să mergi singură noaptea? - Da.
În faţă e un crâng întunecat. Te întorci acasă, aşa?
Da.
La fel şi eu. O să te însoţesc până acasă.
Mulţumesc.
Asta e casa ta?
Da.
Locuiesc aici cu mama.
Casa mea e departe de aici. Pot să mă odihnesc puţin?
Da...
Bine... Pot să intru puţin?
Da.
Bine aţi venit!
Aţi fost foarte amabil că aţi venit.
Pe aici, vă rog...
Numele voastre sunt Yone şi Shige, din întâmplare?
Iertaţi-mă că vă vorbesc atât de deschis.
Arătaţi întocmai ca mama şi soţia mea,
deşi sunteţi îmbrăcate altfel.
Unde se află ele acum?
Acum trei ani am fost luat cu forţa ca să lupt cu inamicii din Est.
Am fost luat de la munca câmpului,
lăsându-le singure pe mama şi soţia mea.
Voiam să mă întorc la ele,
aşa că am luptat din toate puterile mele ca să le pot revedea.
Nu puteam să mă las ucis.
Am avut un noroc neaşteptat pe câmpul de luptă.
Comandantul Raiko mi-a dat numele Yabu-no-Gintoki.
Dar când m-am întors acasă, casa mea era distrusă.
A ars din temelii. Mama şi soţia mea nu mai erau acolo.
E foarte ciudat...
Voi două semănaţi leit cu mama şi soţia mea.
Nu ştiu unde ar putea fi mama şi soţia dumneavoastră,
dar aşa cum dumneavoastră v-aţi luptat zi şi noapte ca să vă întoarceţi la ele,
mama şi soţia dumneavoastră
trebuie să fi aşteptat şi ele zi şi noapte să vă întoarceţi.
V-aţi întors învingător din război.
Mă întreb ce s-a întâmplat cu ele.
Casa mea era la marginea unei păduri de bambus...
nu departe de aici.
De cât timp locuiţi aici?
De trei ani.
De când am plecat eu la război?
Da... Aşa cred.
Aveţi vreun motiv
să locuiţi într-un loc atât de retras?
Suntem o biată mamă şi o fiică.
Ne dorim să trăim în linişte, departe de ochii curioşi.
Dacă aţi venit aici acum trei ani, poate că mi-aţi văzut casa.
Sau mai bine zis, ruinele ei carbonizate.
Cine sunteţi voi?
Arătaţi-vă adevăratele chipuri, fantome din Rajomon!
N-am nicio îndoială, sunteţi nişte fantome!
De ce-aţi luat înfăţişarea mamei şi soţiei mele?
PORTA RAJOMON
Femei!
Sunteţi aici?
Femei! Ieşiţi dacă sunteţi aici!
Femei, unde sunteţi?
N-am venit să vă omor! Am venit să vă văd!
Femei!
Femei, sunteţi aici?
Sunteţi aici?
Cred că ţi-e dor să-l vezi.
Şi eu vreau să-l văd.
Am jurat să ucidem samuraii şi să le bem sângele.
Am chemat spiritele rele ale cerului şi pământului să ne ajute să facem asta.
Dacă n-ar fi samurai şi el...
Te rog...
Încearcă să fii tare!
Trebuie să fii!
Mulţumeşte-te să-l vezi pe ascuns! De departe...
El este!
Sunteţi aici?
Unde sunteţi?
Unde v-aţi dus?
Ah, ai venit!
A fost amabil din partea dumneavoastră să veniţi.
Nu avem nimic să vă oferim,
dar permiteţi-ne să sărbătorim
întoarcerea dumneavoastră viu şi nevătămat acasă!
Serveşte-l pe oaspetele nostru!
N-am să vă mai întreb cine sunteţi.
Voiam pur şi simplu să vă văd.
De aceea am trecut pe aici.
Arăţi exact ca mama mea,
iar tu, exact ca soţia mea.
Pentru mine este de ajuns.
Sunt cu adevărat fericit să vă văd.
Mi-a fost dor de amândouă.
Şi noi nădăjduiam să vă vedem.
Zorii sunt departe, încă.
Vă rog să vă simţiţi confortabil.
Mi-a fost dor de tine.
Asta e pisica ta?
Nu. E o pisică fără stăpân, proprietarul ei a murit.
Îmi aduc aminte.
Când am fost luat la război, aveam acasă un motan negru.
Nu mai contează...
Să uităm de trecut!
Scuzaţi-mă...
În curând se va lumina de ziuă.
Vă rog să plecaţi înainte de asta!
Am să mă întorc.
Da.
Mă vei aştepta?
Da.
Te întorci cu mâna goală în fiecare noapte.
- Ai văzut monstrul? - Da.
L-am văzut, dar...
De ce nu l-ai ucis?
Doar că...
N-ai putut s-o faci?
Nu e vorba de asta...
Eşti palid.
Şi tu arăţi ca o fantomă.
Te-a vrăjit fantoma?
Sânii şi picioarele tale sunt ca ale lui Shige.
Tu eşti Shige.
Tu eşti soţia mea!
Shige, eşti atât de frumoasă!
Vreau să mă înfrupt din tine, să fii în întregime a mea!
Strânge-mă tare!
Strânge-mă mai tare!
Mai tare, iubirea mea!
Aici erai!
Ea unde e?
Ea nu mai e aici.
Cum? Nu mai e aici?
De ce?
Ce s-a întâmplat cu ea?
I s-au dat şapte zile să vă vadă
şi să vă iubească.
Număraţi singur câte zile au fost!
Noaptea de ieri a fost a şaptea.
A luat hotărârea...
să mai trăiască doar şapte zile
ca să vă poată dărui dragostea ei.
Nu sunteţi făpturi omeneşti?
Cum a putut să accepte să mai trăiască doar şapte zile?
Nu ştiu ce sunteţi voi!
Sunteţi puteri supraomeneşti?
Spirite rele? Sau fantome?
De aceea aţi putut lua înfăţişarea unor făpturi omeneşti?
Doar astfel, voi nu puteţi muri!
Ne se poate să fi murit!
Vreau s-o văd încă o dată!
Sunt legată de un jurământ, nu vă pot spune spune cine suntem.
Am jurat spiritelor rele...
Zeilor urii care rătăcesc între lumea aceasta şi iad,
că vom răzbuna greşelile din trecut.
Am jurat că ne vom răzbuna bând sânge
şi ni s-a îngăduit să luăm înfăţişare omenească.
Dar ea şi-a călcat jurământul.
De dragul iubirii noastre?
Da...
Tu eşti mama mea!
Iar ea era Shige, soţia mea!
Spune-mi cine v-a ucis!
Ne-am legat prin jurământ.
Nu putem dezvălui cine suntem...
sau cum am devenit aşa.
Ce jurământ aţi făcut?
Să bem sângele samurailor.
Să bem sângele tuturor samurailor.
Iar tu eşti un samurai.
În loc să te omoare...
ţi s-a oferit ţie.
În felul acesta...
ea a ales cu bună ştiinţă să ajungă în iad.
A făcut-o bucuroasă.
N-am s-o mai văd?
A plecat pentru totdeauna?
În loc să bea sângele unor samurai cumpliţi,
a ales să te iubească şi să ajungă în iad pentru asta.
Samurai cumplit?
Spune-mi de ce!
O, de-aş putea!
Jurământul făcut înaintea zeilor mă opreşte.
Te rog să mă ierţi.
Mamă!
Ce s-a întâmplat cu voi două?
Zici că ai descoperit cine e monstrul cu adevărat?
Da.
În cazul acesta, ar fi trebuit să-l nimiceşti.
Dar despre asta vom mai discuta.
Deocamdată spune-mi ce este!
E o fantomă răzbunătoare care a fost ucisă în mod bestial de samurai.
De aceea urăşte samuraii şi le bea sângele.
Fantoma ţi-a spus asta?
- Da. - Prostule!
Samuraii luptă pentru ca nobilii şi ţăranii să poată trăi fără griji.
Cum poate cineva să-i urască pe samurai?
E adevărat, nobilii pot duce o viaţă fără griji,
dar fermierii sunt nevoiţi să fugă şi adesea mor de foame.
Numai cei slabi.
Numai cei slabi mor de foame.
Ne riscăm vieţile în luptă!
Iar pentru asta e nevoie de curaj!
Nu de aceea îi respectă toată lumea pe samurai?
De pildă, tu!
Tu, fiul unui fermier oarecare, eşti acum Gintoki!
Cine dă vreun ban pe un fermier sau îl socoteşte o făptură omenească?
Femeile te iubesc doar pentru că eşti samurai.
Ce fantomă ar îndrăzni să ne urască?
Nu voi îngădui ca vreo fantomă să ne facă de râs!
Fiind comandantul samurailor,
îţi ordon s-o nimiceşti!
Una din ele a pierit deja.
Cum?
Una din ele a pierit?
Câte au fost?
Două.
Şi ai nimicit una?
Da.
Arată-mi dovada!
Ce mai aştepţi?
A pierit pentru totdeauna.
Lămureşte-mă! Cum a pierit?
Nu s-a mai arătat!
Eu n-am putut face nimic!
A pierit dinaintea mea!
Şi a mai rămas una?
Da.
Nimiceşte-o!
- Vă rog să desemnaţi pe altcineva! - Prostule!
Dacă o laşi să-ţi scape...
am să te ucid.
Pe onoarea mea de samurai, am să te ucid!
POARTA RAJOMON
Ce faci? De ce n-ai plecat?
Ai băut sânge în fiecare noapte.
De ce?
De ce nu te poţi odihni în pace?
Am vrut să te văd.
Am vrut să te mai văd o dată.
Mi-am pierdut onoarea. Voi fi ucis.
Am ajuns în situaţia în care trebuie să te nimicesc sau să mor!
Gândul meu era să te văd din nou,
iar apoi să mă pregătesc să ajung în iad.
Ei bine, acum eşti mulţumită că m-ai văzut?
Te rog să vii la mine acasă.
Aş vrea să-mi citeşti o sutră, acolo.
Apoi mă voi putea odihni în pace.
Te rog!
Am ales o sutră sacră.
Dacă mi-o citeşti, ura mea se va stinge.
E o băltoacă. Te rog să fii atent.
Ce este?
Nimic. Să mergem!
- Ce este? - Nimic...
Aşadar a fost o pisică neagră?
Aşa se pare.
N-ai găsit asta pe undeva?
Nu găseşti labe de pisică împrăştiate peste tot.
Nu te supăra! A fost doar un gând.
Dar ce motiv ar avea o pisică să urască samuraii?
Cândva se spunea că este un demon pe Muntele Oe,
aşa că, la ordinul împăratului, m-am dus acolo ca să-l ucid.
Dar nu era niciun demon acolo.
S-a dovedit a fi tâlharul Shuten Doji.
Nu e nicio glorie în a ucide un bandit, aşa că am spus că era un demon.
Ai ucis o pisică bătrână de o mie de ani şi de mărimea unei vaci.
Ca să te purifici, va trebui să te rogi timp de şapte zile.
Trebuie să facem în aşa fel încât prin capitală să circule zvonul acesta.
Fă asta astfel încât să atragi privirile: prin abluţiuni şi rugăciuni.
Mamă...
Eşti o pisică?
Eşti cu adevărat mama mea?
Dă-mi-o înapoi!
Mamă...
Eşti o pisică, sau o fantomă?
Mama mea nu s-ar fi preschimbat într-o fantomă.
Mamă! Te rog arată-te!
Dacă eşti cu adevărat mama mea, arată-te!
Sabia care te protejează
îmi barează calea.
Mamă...
Te rog să te odihneşti în pace.
Ţi-am retezat braţul...
crezând că un spirit rău a luat înfăţişarea ta pentru a mă înşela.
Te rog să pui sabia deoparte.
Înapoiază-mi braţul!
Ce-ai de gând să faci cu el?
Braţul este arma mea.
Fără el...
nu pot să beau sângele samurailor.
Mamă...
Vei bântui pentru totdeauna ca o fantomă răzbunătoare?
Da... Pentru totdeauna.
Din cauza urii pe care am faţă de samurai.
Faţă de toţi samuraii care luptă în război.
Iertaţi-mă...
Cine-i acolo?
Vă rog să deschideţi uşa.
În seara asta se încheie a şaptea mea zi de purificare solitară.
Nu pot deschide uşa înainte de zorii zilei.
Ştiu foarte bine asta.
Sunt o clarvăzătoare,
responsabilă cu divinaţiile la palatul imperial.
Nu pot încălca regulile pentru nimeni.
Împăratul e profund îngrijorat pentru dumneavoastră.
Deoarece asta este ultima dumneavoastră noapte,
spiritele rele pot veni aici să vă zădărnicească purificarea.
Împăratul m-a trimis aici pentru a opri spiritele rele.
Am să le împiedic să intre
pentru a vă putea încheia purificarea.
Du-te înapoi şi anunţă-l pe împărat
că Gintoki se împotriveşte oricărui spirit rău!
Pesemne că nu înţelegeţi.
Dacă nu vă supuneţi poruncii lui,
împreună cu Raiko, stăpânul dumneavoastră,
veţi fi pedepsiţi.
Deschideţi uşa, nu va dura mult!
Vă rog să deschideţi uşa.
Foarte bine. Dar numai pentru o clipă.
Iertaţi-mă că am venit atât de târziu în noapte.
Acesta e braţul pe care i l-aţi tăiat fantomei?
Acesta. Acum te rog să faci divinaţia.
Nu... Nu mă pot apropia de el.
Altarul acela e consacrat zeului căruia vă închinaţi.
Eu mă folosesc de legile pozitive şi negative,
de principiile cosmice ale Întunericului şi Luminii.
Vă rog să-mi îngăduiţi să mă uit mai îndeaproape la braţul acela.
Vă rog să fiţi amabil să-l aduceţi aici.
Eşti foarte pisăloagă...
Pot să-l iau în mână?
Dacă doreşti...
Ce s-a întâmplat cu braţul tău stâng?
E din nou al meu!
Mamă!
Fantomă!
Mamă!
Traducerea şi subtitrarea: Dappon (dappon1959.wordpress.com)
SFÂRŞIT
Subtitrare descarcata de pe www.RegieLive.ro Portalul Studentesc Nr. 1 in Romania